น้องสั่งน้ำมูกเองได้แล้วค่ะ เลยล้างให้มาเข้าวันที่สามแล้ว วันแรกเสมหะเขียวๆออกมาเยอะมาก วันที่สองเบาลง มาวันนี้ มีข้างเดียวค่ะ แต่น้องยังหายใจทางจมูกไม่สะดวก ชอบหายใจทางปาก ไปหามาเมื่อ 2 วัน ได้ยาฆ่าเชื้อ ยาละลายเสมหะ แล้วก็แก้คัดจมูกมาค่ะ น้องไม่มีไข้นะคะ แต่ไม่ค่อยทานอาหาร น้ำหนักลดมา 1 กิโลแล้ว เครียดมากค่ะ เวลาน้องนอนจะหายใจทางจมูก แม่จะได้ยินเสียงเหมือนมีน้ำมูก หรือเสมหะในจมูกตลอด ควรพาไปหาอีกรอบ หรือล้างจมูก กับกินยาฆ่าเชื้อให้หมดก่อนดีคะ
สวัสดีค่ะ อาการมีน้ำมูก หายใจไม่สะดวก ต้องหายใจทางปาก หรือคืออาการคัดจมูก หากเพิ่งเป็นมาไม่นาน ก็น่าจะเกิดจากการเป็นหวัดได้ แต่นอกจากนี้ ก็ยังอาจเกิดจากการติดเชื้อโควิด 19 ด้วย ดังนั้น ก็ควรลองตรวจ ATK ดูด้วยค่ะในเบื้องต้น หากได้ไปบพบแพทย์และได้ยามาทานแล้ว ก็ให้ทานตามที่แพทย์สั่ง และหากลูกยังไม่มีอาการที่รุนแรง คือไม่ได้มีไข้ ไม่มีเสมหะมาก ไม่มีอาการหอบเหนื่อย หายใจแรง ก็อาจให้การดูแลรักษาตามอาการไปก่อนค่ะ ยังไม่จำเป็นต้องรีบกลับไปพบแพทย์อีกรอบค่ะ ซึ่งหากน้องมีปัญหามีน้ำมูกมาก การดูแล ได้แก่- การล้างจมูกด้วยน้ำเกลือ หรือใช้อุปกรณ์พ่นน้ำเกลือแบบสเปรย์สำหรับพ่นจมูกก็ได้- การใช้ยาลดอาการคัดจมูกแบบหยอด ก็จะช่วยลดอาการได้เพิ่มขึ้น- อาจนำวิธีใช้น้ำมันหอมระเหยจากสมุนไพรมาช่วยให้เด็กหายใจโล่งขึ้น เช่น การใช้หัวหอมหลายๆ หัว ปอกเปลือก ทุบพอบุบ นำไปวางไว้ใกล้ศีรษะเด็กเวลานอน เป็นต้น หรือใช้น้ำมันหอมระเหยยูคาลิปตัส เป็นต้น- ไม่ควรให้เด็กถูกลมจากพัดลมหรืออยู่ในห้องแอร์ เพราะอาจทำให้น้ำมูกแห้งกรัง หายใจลำบากมากขึ้น- ควรรักษาความอบอุ่นให้ร่างกายเด็ก ไม่ควรให้อยู่ในห้องที่อุณหภูมิเย็นเกินไป ไม่อาบน้ำเย็นแต่หากทานยาหมดแล้ว อาการยังไม่หายไป ก็ควรกลับไปพบแพทย์เพื่อรักษาเพิ่มเติมต่อไปค่ะ